b'\n_START_ARTICLE_\nSlana\n_START_PARAGRAPH_\nSlana je padavina v trdnem stanju, ki se pojavlja neposredno na zemeljski povr\xc5\xa1ini ali na predmetih na njej._NEWLINE_Ko se zemeljska povr\xc5\xa1ina ali rastline in predmeti, ki so nekateri dobri, drugi pa slabi prevodniki toplote, toliko ohladijo, da pade temperatura obkro\xc5\xbeujo\xc4\x8dega zraka ob rosi\xc5\xa1\xc4\x8du (pod 0 \xc2\xb0C). Pri tej temperaturi rosi\xc5\xa1\xc4\x8da vodna para resublimira \xe2\x80\x93 preide neposredno iz plinastega v trdo stanje in se izlo\xc4\x8da v obliki tankih ledenih kristalov, ki imajo obliko iglic ali perja. V\xc4\x8dasih se pojavi najprej rosa, vendar ta pri nadaljnjem ohlajevanju zraka, ko temperatura pade pod 0 \xc2\xb0C, zmrzne in preide v trdo stanje. Te vrste slana je zmrznjena rosa in je amorfne strukture. Ko je temperatura rosi\xc5\xa1\xc4\x8da okoli 0 \xc2\xb0C, lahko opazimo, da na dolo\xc4\x8denih podro\xc4\x8djih nastaja rosa, drugod pa slana, kar je odvisno od podloge teh podro\xc4\x8dij._NEWLINE_Struktura slane ni strogo kristalnega izvora. Tvorbe v obliki peres so sestavljene iz ledenih zrn, ki so razporejena v dolo\xc4\x8dene vrste.'